कानपुर. हैलेट हॉस्पिटल में जूनियर डॉक्टरों ने हड़ताल खत्म कर दी है। मेडिकल सेवाएं बहाल होते ही मरीजों ने राहत की सांस ली। बता दें, मंगलवार देर शाम को तीमारदारों और डॉक्टरों के बीच मारपीट हुई थी। इसके बाद नाराज डॉक्टरों ने सारा काम ठप कर दिया था।
आगे पढ़ें, क्यों भड़के थे तीमारदार...
- जानकारी के मुताबिक, कानपुर और उन्नाव के बीच ट्रक-बोलेरो में टक्कर हो गई थी।
- इसमें करीब आधा दर्जन लोग घायल हो गए।
- आनन-फानन में उन्हें हैलेट हॉस्पिटल लाया गया।
- यहां डॉक्टरों ने तीन घायलों को मृत घोषित कर दिया, जबकि एक की इलाज के दौरान मौत हो गई।
जूनियर डॉक्टर के हाथ में हुआ फ्रैक्चर...
- इसके बाद परिजन भड़क गए और उन्होंने डॉक्टरों पर लापरवाही का आरोप लगाते हुए हंगामा करना शुरू कर दिया।
- फिर कर्मचारियों और डॉक्टरों के साथ मारपीट करने लगे।
- इसमें एक जूनियर डॉक्टर का हाथ फ्रैक्चर हो गया। इस वजह से सभी हड़ताल पर चले गए थे।
- वहीं, घटना में तीन अन्य लोगों के भी घायल होने की सूचना है।
पुलिस फोर्स को किया गया था तैनात...
- वहीं, हड़ताल की सूचना मिलते ही पुलिस फोर्स को हॉस्पिटल में तैनात कर दिया गया था।
- पुलिस का कहना है कि तहरीर मिलने के बाद घटना की जांच कर कार्रवाई की जाएगी।
मरीजों ने ली राहत की सांस...
- जूनियर डॉक्टरों की हड़ताल की वजह से मरीजों को परेशानी का सामना करना पड़ा था।
- अस्पताल में सभी सेवाएं पूरी तरह ठप हो गई थीं।
- हालांकि, अब स्ट्राइक खत्म होने से उन्हें काफी राहत मिली है।
आगे की स्लाइड्स में देखें, फोटो...
hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva